OpenLLM-France/wikimedia huggingface dataset:
# Api Claudi Cras (cònsol 451 aC)

Api Claudi Cras (en llatí: Appius Claudius Crassus) va ser un magistrat romà. Va ser decemvir de Roma l'any 451 aC. Era fill d'Api Claudi Sabí i formava part de la gens Clàudia. Els Fasti l'anomenen Ap. Claudius Ap. f. M. n. Crassin. Regill. Sabinus II, però no hi ha dubte que era el mateix, car Regil·lensis i Sabí eren agnomina de son pare i son avi i a vegades les fonts també li'ls assignen.
Va ser cònsol l'any 451 aC, i va ser nomenat decemvir quan es creà el decemvirat aquell mateix any. La seva influència dins del grup va ser important i es va guanyar la confiança de la gent, i per això va ser reelegit el 450 aC, però aquesta vegada ja va demostrar el seu caràcter real i es va comportar de forma tirànica i violenta. El seu intent contra Virgínia va portar a l'enderrocament del decemvirat. Api va ser acusat per Virgini, pare de Virgínia, però no va viure per veure el judici i segons Livi es va suïcidar, però l'opinió més estesa és que va ser executat a la presó per ordre dels tribuns.

## Referències

* Smith, William (editor). A Dictionary of Greek and Roman Biography and Mythology (en anglès), 1870, pàg. 767 (v. 1).
# Nedo Nadi

Nedo Nadi (Liorna, 9 de juny de 1894 - Portofino, 29 de gener de 1940) fou un tirador d'esgrima italià, un dels més destacats dels inicis del segle XX i guanyador de sis medalles olímpiques d'or.

## Biografia

Va néixer el 9 de juny de 1894 a la ciutat de Liorna, població situada a la província del mateix nom (Toscana), que en aquells moments formava part del Regne d'Itàlia i avui dia de la República italiana. Fou germà del també tirador i medallista olímpic Aldo Nadi. Va morir el 29 de gener de 1940 a la vila de Portofino, població situada a la província de Gènova.

## Carrera esportiva

Va participar, als 18 anys, en els Jocs Olímpics d'Estiu de 1912 celebrats a Estocolm (Suècia), on va aconseguir guanyar contra tot pronòstic la medalla d'or en la final individual de floret, així com finalitzar cinquè en la prova individual i per equips de sabre. Després del parèntesi realitzat en la celebració dels Jocs Olímpics a causa de la Primera Guerra Mundial, per la qual fou condecorat per la seva valentia pel govern italià, participà en els Jocs Olímpics d'Estiu de 1920 realitzats a Anvers (Bèlgica), on aconseguí guanyar la medalla d'or en les proves individuals de floret i sabre, així com en les proves per equips de floret, sabre i espasa.
Amb el seu èxit en els Jocs Olímpics d'estiu de 1920 es convertí en l'únic tirador, fins al moment, que ha guanyat una medalla d'or en cadascuna de les modalitats olímpiques d'esgrima. Així mateix, fins a l'èxit de Mark Spitz en els Jocs Olímpics d'estiu de 1972, on guanyà set medalles d'or, fou l'esportista que més medalles d'or havia aconseguit en uns Jocs Olímpics.
Entre 1935 i 1940 fou president de la Federació Italiana d'esgrima. Benito Mussolini va demanar a Nadi que entrenés l'equip d'esgrima italià que havia de disputar els Jocs Olímpics d'Estiu de 1936, cosa que ell acceptà.

## Referències

* 1 2 3 4 «Olympedia – Nedo Nadi». [Consulta: 7 agost 2024].
* ↑ "NEDO NADI, NOTED AS A SWORDSMAN; Trained by Famous Father," The New York Times, January 29, 1940, Section O, Page 20
# De Kalb (Missouri)

De Kalb és una població dels Estats Units a l'estat de Missouri. Segons el cens del 2000 tenia 257 habitants.

## Demografia

Segons el cens del 2000, De Kalb tenia 257 habitants, 101 habitatges, i 73 famílies. La densitat de població era de 396,9 habitants per km².
Dels 101 habitatges en un 34,7% hi vivien nens de menys de 18 anys, en un 63,4% hi vivien parelles casades, en un 5% dones solteres, i en un 27,7% no eren unitats familiars. En el 24,8% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,7% tenia menys de 18 anys, un 8,2% entre 18 i 24, un 31,5% entre 25 i 44, un 19,1% de 45 a 60 i un 15,6% 65 anys o més.
L'edat mediana era de 34 anys. Per cada 100 dones de 18 o més anys hi havia 101,1 homes.
La renda mediana per habitatge era de 38.750 $ i la renda mediana per família de 49.688 $. Els homes tenien una renda mediana de 33.750 $ mentre que les dones 19.205 $. La renda per capita de la població era de 18.880 $. Entorn del 3,2% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- De Kalb». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- De Kalb». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# BP (escala de temps)

BP (sigles en anglès de Before Present, 'abans del present') és una unitat de temps emprada en arqueologia, geologia i altres disciplines científiques per a designar esdeveniments ocorreguts en el passat. Com que l'instant present canvia contínuament, en la pràctica s'usa BP amb el significat d'abans del 1950. Per exemple, 1500 BP significa 1500 anys abans del 1950, és a dir, l'any 450.
Des del 1954, els científics van establir el 1950 com a any de referència per a la datació basada en el carboni 14. Es va escollir aquest any per ser l'any en el qual es van determinar les corbes de calibratge del carboni 14 i per honorar la publicació de les primeres dates obtingudes amb aquest sistema al desembre de 1949. Un altre motiu és que l'any 1950 és anterior a les proves massives d'armes nuclears que van alterar la proporció global de carboni 14.
L'ús de l'escala BP s'ha estès a altres àmbits fora de la datació amb carboni 14, mantenint-se el costum de fixar el present en l'any 1950, encara que les dates molt allunyades en el temps (com ara 500000 BP) són tan aproximades que la diferència entre 1950 i l'instant present és insignificant.
# Singapore Airlines

Singapore Airlines (abreviatura : SIA o SQ ) és la companyia de bandera de la República de Singapur, fundada el 1947 amb el seu hub situat a l'Aeroport Internacional de Singapur-Changi. La companyia aèria destaca per destacar la Singapore Girl com la seva figura central en el segment de la marca corporativa. L'aerolínia està classificada com a companyia aèria de 5 estrelles per Skytrax, i també ha estat classificada com la millor companyia aèria del món cinc vegades. Forma part de la Star Alliance.

## Flota

Singapore Airlines opera una flota de 149 avions de passatgers d'Airbus i Boeing, inclosos 9 avions de càrrega. A l'1 d'abril de 2020, l'edat mitjana dels avions de passatgers és de 5 anys i 11 mesos.

## Referències

* ↑ «Telekom Malaysia and Malaysia Airlines Synergise Business Relationship». Telekom Malaysia Berhad. Arxivat de l'original el 12 October 2007. [Consulta: 3 setembre 2007].
* 1 2 «SIA bags world's best airline title». Straits Times, 18-07-2018.
* ↑ «Singapore Girl - You're a Great Way To Fly». Arxivat de l'original el 20 May 2015. [Consulta: 24 abril 2015].
* ↑ «Singapore Girl — You're a Great Way To Fly». Arxivat de l'original el 20 May 2015. [Consulta: 24 abril 2015].
* ↑ «Singapore Airlines is certified as a 5-Star Airline». Skytrax. [Consulta: 12 agost 2023].
* ↑ «Our Fleet». Singapore Airlines. Arxivat de l'original el 11 January 2023. [Consulta: 9 març 2021].
* ↑ «April 2020». SilverKris, 16-04-2020. Arxivat de l'original el 26 July 2020. [Consulta: 26 juliol 2020].

## Enllaços externs

* Pàgina de Singapore Airlines (anglès)
# Oakhurst (Nova Jersey)

Oakhurst és una concentració de població designada pel cens dels Estats Units a l'estat de Nova Jersey. Segons el cens del 2000 tenia 4.152 habitants.

## Demografia

Segons el cens del 2000, Oakhurst tenia 4.152 habitants, 1.397 habitatges, i 1.176 famílies. La densitat de població era de 989,6 habitants/km².
Dels 1.397 habitatges en un 42,8% hi vivien nens de menys de 18 anys, en un 73% hi vivien parelles casades, en un 8,9% dones solteres, i en un 15,8% no eren unitats familiars. En el 13,8% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,28.
Per edats la població es repartia de la següent manera: un 28,3% tenia menys de 18 anys, un 5,9% entre 18 i 24, un 27,7% entre 25 i 44, un 27,1% de 45 a 60 i un 11,1% 65 anys o més.
L'edat mediana era de 38 anys. Per cada 100 dones de 18 o més anys hi havia 94,6 homes.
La renda mediana per habitatge era de 75.026 $ i la renda mediana per família de 78.206 $. Els homes tenien una renda mediana de 56.756 $ mentre que les dones 41.429 $. La renda per capita de la població era de 27.235 $. Aproximadament el 2,7% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakhurst». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Oakhurst». American Fact Finder. Oficina del Cens dels Estats Units, 12-01-2010.
# Port de l'Escala

El Port de l'Escala, també anomenat port de la Clota, o port de la Clota Grossa, és un port públic gestionat per Ports de la Generalitat, situat al municipi de l'Escala (Alt Empordà), a la Clota, entre la platja de Riells i la punta del Bol Roig. Inclou el port esportiu, gestionat pel Club Nàutic de l'Escala, i el port dels Pescadors, amb la Confraria de Pescadors de l'Escala i el Centre d'interpretació del peix (MARAM).

## Història

El port antic de l'Escala, des del segle XVI fins al 1962, era a la platja de les Barques, on s'amarraven les barques dels pescadors als norais de l'Escala. Amb l'arribada del turisme, es van voler treure de la platja les barques i el peix per deixar lloc als banyistes, i el 1961 es traslladà el port a la Clota. El 1968 es construí el port esportiu i de pescadors a la Clota Grossa. El 1994 s'amplià la dàrsena esportiva a la Clota Petita.

## Port esportiu

El port esportiu està dividit en el port de la Clota Petita i el port de la Clota Gran. Hi han instal·lades empreses d'oci, de creuers, de submarinisme i el Club Nàutic de l'Escala, amb l'escola de vela. Disposa de 957 amarradors per a embarcacions de fins a 22 metres d'eslora.

## Port de pescadors
### Confraria de pescadors

El 1932 es va fundar el Pòsit de Pescadors de l'Escala, que el 1967 es va convertir en la Confraria de Pescadors de l'Escala. Als seus inicis hi havia fins a 56 embarcacions de teranyina i quinze de tresmall. Actualment, hi ha quatre embarcacions de teranyina i deu de tresmall. Organitza la subhasta diària de peix.

### Centre d'interpretació del peix (Maram)

El Maram programa visites per grups per conèixer el dia a dia dels pescadors i les arts de pesca, així com fer visites a la subhasta i a la llotja dels pescadors.

## Referències

* ↑ «Port». Ajuntament de l'Escala.
* ↑ «port de la Clota Grossa». Gran Enciclopèdia Catalana.
* ↑ «“Si busques un lloc verge, aquest lloc es diu l’Escala”». El Punt Avui, 09-08-2019.
* ↑ «L'Escala». Gran Enciclopèdia Catalana.
* ↑ «Més de 50 anys d'història». Club Nàutic l'Escala.
* ↑ «Mapa cartogràfic de Catalunya». Institut Cartogràfic i Geològic de Catalunya.
* 1 2 «Port». Web oficial de Turisme de l'Escala-Empúries.
* ↑ «Club nàutic l'Escala». Web oficial de Turisme de l'Escala-Empúries.
* ↑ «La Confraria». Maram.
# Port del Port de la Selva

El port del Port de la Selva és un port esportiu i pesquer de la Generalitat de Catalunya que està ubicat al municipi del Port de la Selva (Alt Empordà), dins la badia del Port de la Selva, entre la punta de la Lloia i la platja de la Ribera. Entre les seves instal·lacions hi ha les platges de Port de Reig i de l'Escar.
El port està dividit en la dàrsena pesquera, gestionada per la Confraria de Pescadors (amb llotja, 15 casetes de pescadors i 14 vaixells) i la dàrsena esportiva, amb el Club Nàutic (amb 870 amarradors).

## Història

El port és esmentat ja l'any 974, amb el nom 'Armi Rodas', en una donació de Gausfred d'Empúries-Rosselló al monestir de Sant Pere de Rodes, quan Santa Creu de Rodes era el poble més important de la contrada. En una donació al monestir de 1116, es parla de 'Portum Crucis'. Al segle XIV, Santa Creu de Rodes va caure en decadència, donant la primacia a la vila de la Selva de Mar. A principis de segle XVIII els pescadors d'aquesta vila van construir les primeres cases per a guardar el peix i els estris de pesca, fins a constituir el primer nucli de població del Port, que anà creixent fins que el 1878 el Port de la Selva aconseguí la independència municipal de la Selva de Mar.

## Descripció
### Dàrsena pesquera

La dàrsena pesquera es distribueix entre el Moll d'en Balleu (88 metres lineals), el Tester (86 ml), el Moll de la Timba (87 ml), la Passarel·la A (84 ml), el Moll sud contradic (48 ml) i el Moll adossat al dic (204 ml). La flota pesquera està composta de 2 embarcacions d'arrossegament, 1 embarcació de palangre i 7 embarcacions d'arts menors. La subhasta té lloc a la llotja, cada dia, de dilluns a divendres, a les 18 h.
La Confraria de Pescadors del Port de la Selva es va constituir al gener de 1920 sota el nom Societat Pòsit de Pescadors del Port de la Selva. Anteriorment però, ja existia el Gremi de mariners i treballadors del mar i l'edifici de propietat que tenien davant de mar va passar a ser el Pòsit de Pescadors.

### Dàrsena esportiva

La dàrsena esportiva es distribueix entre el Moll adossat al dic de sorres (58 ml), la Passarel·la Moll Balleu (50 ml), la Passarel·la servei (332 ml), el Moll adossat al contradic exterior (56 ml) i el Moll adossat al contradic interior (58 ml). el nombre d'amarradors és de 870, amb eslores de 6 a 15 m.
El Club Nàutic Port de la Selva disposa de 308 amarradors, bar restaurant, edifici social, escola de vela, escola de natació, ofereix activitats d'esport i salut, submarinisme i casal esportiu d'estiu.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 3 «Port del Port de la Selva». Generalitat de Catalunya.
* ↑ «El Port de la Selva». Gran Enciclopèdia Catalana.
* 1 2 «Confraria de Pescadors del Port de la Selva». Grup d'Acció Local Pesquer.
* ↑ «Club Nàutic Port de la Selva». C. N. Port de la Selva.
# Economia d'Eslovènia

Eslovènia, que l'1 de gener 2007 es va convertir en el primer dels països admesos a la Unió Europea el 2004 que va adoptar l'euro, és un model d'èxit econòmic i d'estabilitat per a la regió. Amb la renda per capita més alta de l'Europa Central, el país té una infraestructura excel·lent, una força de treball ben formada i una situació estratègica entre els Balcans i l'Europa Occidental. La privatització s'està fent des del 2002 i l'economia té un dels nivells de control estatal més alts de la UE. Les reformes estructurals per millorar la dinàmica empresarial han permès augmentar una mica la participació estrangera en l'economia i han ajudat a fer disminuir l'atur.
El març 2004, Eslovènia es va convertir en el primer país a fer la transició d'estat receptor a soci donador del Banc Mundial. El desembre del 2007, Eslovènia va ser convidada a començar el procés per unir-se a l'OCDE.
Malgrat el seu èxit econòmic, la inversió directa estrangera a Eslovènia s'ha mantingut per sota de la mitjana de la regió i els impostos són relativament alts. A més, el mercat de treball sovint és vist com a inflexible, i les indústries afirmen que estan perdent vendes en benefici d'empreses més competitives de la Xina, l'Índia i altres països.
El 2009, la recessió mundial va provocar una contracció de l'economia --a causa de la caiguda de les exportacions i de la producció industrial-- de més del 6% i un augment de l'atur per sobre del 9%.

## Referències

* 1 2 3 4 https://www.cia.gov/library/publications/the-world-factbook/geos/si.html Arxivat 2020-04-24 a Wayback Machine.
# Oxford (Nova Jersey)

Oxford és una concentració de població designada pel cens dels Estats Units a l'estat de Nova Jersey. Segons el cens del 2000 tenia 2.283 habitants.

## Demografia

Segons el cens del 2000, Oxford tenia 2.283 habitants, 878 habitatges, i 611 famílies. La densitat de població era de 167,9 habitants/km².
Dels 878 habitatges en un 37,1% hi vivien nens de menys de 18 anys, en un 58,2% hi vivien parelles casades, en un 6,5% dones solteres, i en un 30,4% no eren unitats familiars. En el 26,4% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,5% tenia menys de 18 anys, un 4,9% entre 18 i 24, un 36% entre 25 i 44, un 20,3% de 45 a 60 i un 11,3% 65 anys o més.
L'edat mediana era de 36 anys. Per cada 100 dones de 18 o més anys hi havia 95,2 homes.
La renda mediana per habitatge era de 53.281 $ i la renda mediana per família de 64.375 $. Els homes tenien una renda mediana de 45.833 $ mentre que les dones 31.210 $. La renda per capita de la població era de 23.563 $. Aproximadament el 2,6% de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oxford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Oxford». American Fact Finder. Oficina del Cens dels Estats Units, 12-01-2010.
# Edmundson

Edmundson és una població dels Estats Units a l'estat de Missouri. Segons el cens del 2000 tenia 840 habitants.

## Demografia

Segons el cens del 2000, Edmundson tenia 840 habitants, 330 habitatges, i 211 famílies. La densitat de població era de 1.158,3 habitants per km².
Dels 330 habitatges en un 35,2% hi vivien nens de menys de 18 anys, en un 42,1% hi vivien parelles casades, en un 19,1% dones solteres, i en un 35,8% no eren unitats familiars. En el 28,8% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,5% tenia menys de 18 anys, un 10% entre 18 i 24, un 28,3% entre 25 i 44, un 22,6% de 45 a 60 i un 10,6% 65 anys o més.
L'edat mediana era de 34 anys. Per cada 100 dones de 18 o més anys hi havia 86,6 homes.
La renda mediana per habitatge era de 37.083 $ i la renda mediana per família de 39.531 $. Els homes tenien una renda mediana de 29.417 $ mentre que les dones 25.000 $. La renda per capita de la població era de 14.123 $. Entorn del 20,6% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edmundson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Edmundson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Power Rangers

Power Rangers és una sèrie de televisió i franquícia estatunidenca de superherois, basada en la japonesa Super Sentai. L'any 2023, la sèrie va arribar a la 30a temporada. Es caracteritza per la renovació contínua dels actors principals que, a més, s'han distingit per la seva diversitat ètnica i de gènere.
20th Century Fox va estrenar dues pel·lícules sobre la sèrie: Mighty Morphin Power Rangers: The Movie (1995) i Turbo: A Power Rangers Movie (1997). Dues dècades després es va anunciar el projecte d'una nova saga de pel·lícules, però el fracàs comercial de la primera (Power Rangers, 2017), va provocar-ne la cancel·lació. El 2023, Netflix va llançar un nou film: Mighty Morphin Power Rangers: Once & Always, amb motiu del 30è aniversari de la franquícia.

## Referències

* ↑ «The original 'Power Rangers' return in 2010». Kung Fu Cinema. Arxivat April 8, 2010$^{[Datemismatch]}$, a Wayback Machine.
* ↑ «Haim Saban». Saban. Arxivat de l'original el March 2, 2009. [Consulta: 23 febrer 2009].
* ↑ Weinberger, Aliza. «'Power Rangers' talks a big game on diversity. How does it measure up?» (en anglès), 27-03-2017. Arxivat de l'original el 2024-04-18. [Consulta: 18 abril 2024].
* ↑ «Turbo: A Power Rangers Movie». Box Office Mojo. Arxivat de l'original el 2022-04-05. [Consulta: 5 març 2020].
* ↑ «I Am Not Okay With This Co-Creator Jonathan Entwistle on His Approach to Power Rangers Reboot». Power Rangers. Arxivat de l'original el 2020-03-01. [Consulta: 5 març 2020].
* ↑ AdoroCinema, <http://www.adorocinema.com/filmes/filme-13016/creditos/>. Consulta: 5 març 2020 Arxivat 2020-01-28 a Wayback Machine.
* ↑ Sousa, Camila. «Power Rangers | “Temos um arco para seis filmes”, revela produtor», 22-03-2017. Arxivat de l'original el 2023-07-09. [Consulta: 18 abril 2024].
* ↑ «Power Rangers». Box Office Mojo. Arxivat de l'original el 2020-01-08. [Consulta: 5 març 2020].
* ↑ «Còpia arxivada» (en anglès). TheWrap, 01-05-2018. Arxivat de l'original el 2023-12-31 [Consulta: 18 abril 2024].
* ↑ «MIGHTY MORPHIN POWER RANGERS Stars David Yost & Walter Jones To Return For 30th Anniversary Reunion Special» (en anglès americà), 01-10-2022. Arxivat de l'original el 2023-01-22. [Consulta: 18 abril 2024].
* ↑ Piña, Christy. «Original Power Rangers Reunite in ‘Mighty Morphin Power Rangers: Once & Always’ Trailer to Defeat Rita Repulsa» (en anglès americà), 23-03-2023. Arxivat de l'original el 2024-03-05. [Consulta: 18 abril 2024].

## Enllaços externs

* Power Rangers (web oficial en anglès)
* «Power Rangers: A Diversity Pioneer In 2017» (en anglès americà). PowerRangersNOW, 20-12-2017. [Consulta: 18 abril 2024].
# Gérard Rousset

Gérard Rousset (Valença, 9 d'abril de 1921 - Vesoul, 3 de febrer de 2000) va ser un tirador d'esgrima francès, especialista en espasa, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on quedà eliminat en sèries en la competició d'espasa per equips del programa d'esgrima.
En el seu palmarès destaca una medalla de plata al Campionat del Món d'esgrima de 1953.

## Referències

* 1 2 «Olympedia – Gérard Rousset». [Consulta: 21 novembre 2023].
# Rodona

La rodona és el símbol utilitzat per indicar en escriptura musical una nota so amb una duració de temps que equival a dues blanques. Es representa amb un cercle lleugerament ovalat amb interior blanc, sense cap línia ni adorn. El seu silenci equivalent és el "silenci de rodona", que significa que durant el temps equivalent a la rodona no s'efectua cap so.
Viccionari
# Neißeaue

Neißeaue és un municipi alemany que pertany a l'estat de Saxònia. Es troba a uns 10 km al nord de Görlitz i 10 km al sud-est de Niesky. Limita amb Rothenburg/O.L. al nord, Horka al nord-oest, Kodersdorf a l'oest, Schöpstal al sud-oest i Görlitz al sud. A l'est limita amb la ciutat polonesa de Pieńsk (Penzig).

## Districtes

| Nom alemany | Nom sòrab | Població |
| Deschka | Deško | 303 |
| Emmerichswalde | | 11 |
| Groß Krauscha | Krušow | 350 |
| Kaltwasser | | 247 |
| Klein Krauscha | Krušowk | 94 |
| Neu Krauscha | | 118 |
| Zentendorf | | 167 |
| Zodel | Zadźěł | 590 |
| Total | | 1880 |